recursal/SuperWikiNEXT-32B huggingface dataset:
**Mošovský potok** (miestne nazývaný aj *Mošovka*) je potok v hornom Turci, v severovýchodnej časti okresu Turčianske Teplice. Je to ľavostranný prítok Čiernej vody, meria 6 km a je tokom VI. rádu.

Prameň
------

Preteká Turčianskou kotlinou, pramení na podhorí Veľkej Fatry, v Mošovskej pahorkatine, na západoseverozápadnom svahu Malinia (825,8 m n. m.) v nadmorskej výške cca 550 m n. m.

Opis toku
---------

Tok pramení v poraste Hlboké, vedľa osamelej skupinky stromov uprostred lúky pri tzv. Doktorovej chate. Približne po 100 metroch priberá krátky (cca. 90m) pravostranný prítok s prameňom na hranici lesa. O ďalších 100 metrov, neďaleko orechovej aleje, sa k nemu pripája ďalší pravostranný prítok (s dĺžkou cca. 80 metrov). Po nasledujúcich 350 metroch Mošovský potok priberá tretí pravostranný prítok s dĺžkou takmer 800 metrov, ktorý tečie oblúkom od svojho prameňa uprostred lúky až do časti Krížková, kde sa vlieva. Mošovský potok potom tečie juhozápadným smerom, zľava priberá krátky prítok prameniaci severoseverozápadne od kóty 615,1 m a veľkým oblúkom prehnutým na juh sa stáča najprv na severozápad, potom na sever. Následne sa oblúkom stáča severozápadným smerom, sprava priberá Rybník, preteká rekreačným areálom Drienok a smerom na sever ďalej pokračuje intravilánom obce Mošovce, kde sa delí na dve ramená: hlavné rameno a tzv. Horný Potok, ktorý v minulosti slúžil na pohon mlynského kolesa. Za obcou sa stáča najprv severoseverozápadným smerom, podteká cestu I. triedy č. 65 a k ústiu pokračuje severozápadným smerom rovinatým územím dna Turčianskej kotliny. Do Čiernej vody sa vlieva juhovýchodne od obce Blažovce v nadmorskej výške 451,8 m n. m.

Galéria
-------

* Prameň Mošovského potokaPrameň Mošovského potoka
* Mošovský potok pred prítokom RybníkaMošovský potok pred prítokom Rybníka

Pozri aj
--------

* Čierna voda
* Mošovce
* Mošovská pahorkatina
* Rybník

| * z
* d
* u
Vodné toky v povodí Dolinky |
| --- |
| *Dolinka* → *Turiec* → *Váh* → *Dunaj* |
| 
* Čierna voda
* **Dolinka**
* Háj
* Hlístna studňa
* Hore vrbinami
* Hrádky
* Kevický potok
* Mošovský potok
* Rakša
* Rybník
* Somolický potok
* Z rybníkov
* Žľabiny

 |
***Stratený symbol*** je román Dana Browna vydaný na jeseň roku 2009 pod názvom *The Lost Symbol*. Začiatkom roka 2010 bola preložená do slovenčiny. Ide o najočakávanejšie knižné dielo tohto roka. Už po prvých dňoch predaja kniha prekonávala rekordy v predajnosti.

Dej
---

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Hlavnou postavou je profesor Langdon, ktorý vystupoval už v predchádzajúcich diela Dana Browna Da Vinciho kód a Anjeli a démoni. Profesor Langdon je pozvaný do Washingtonu. Tam ho pozýva jeho kamarát Peter Solomon. Peter Solomon je slobodomurár. Po príchode do Washingtonu však zistí ,že v Kapitole sa nechystá žiadna prednáška, kvôli ktorej prišiel. Navyše mu Peter nedvíha telefón. Hneď nato sa v kupole Kapitolu nájde ruka so zvláštnym prsteňom fénixa. Langdon hneď spoznáva, že ruka patrí slávnemu slobodomurárovi. Mal´akh, Petrov únosca, Langdonovi oznámi, že Petra nezabije len v prípade, že nájde preňho dávne mystérie, čiže stratenú múdrosť slobodomurárov. Profesor Langdon sa snaží rozlúštiť dávnu legendu slobodomurárstva cez dešifrovanie rôznych znakov a symbolov.

 Opis zápletky alebo rozuzlenia príbehu sa tu končí.

Zaujímavosti
------------

Kniha sa dostala do čele predajnosti na Slovensku ešte skôr ako bola oficiálne vydaná v slovenčine. Rebríčky predajnosti viedla už v predpredaji.

Referencie
----------

1. ↑

| * z
* d
* u
Knihy Dana Browna |
| --- |
| 
* *Digitálna pevnosť* (1998)
* *Anjeli a démoni* (2000)
* *Bod klamu* (2001)
* *Da Vinciho kód* (2003)
* *Stratený symbol* (2009)
* *Inferno - Peklo* (2013)
* *Pôvod* (2018)

 |
***O myšiach a ľuďoch*** je americký film z roku 1992 natočený podľa rovnomennej novely od Johna Steinbecka. Je v poradí treťou filmovou adaptáciou tejto Steinbeckovej novely. Hlavné úlohy vo filme stvárnili herci John Malkovich a Gary Sinise, ktorý zároveň film aj režíroval.

Príbeh
------

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Dvaja robotníci, Lennie Small a George Milton, utekajú z farmy Weed, pretože Lennie sa rozhodol hladkať šaty jedného dievčaťa, ktoré sa mu páčili, zatialčo dievča si to vysvetlilo ako pokus o znásilnenie. Lennie je mentálne postihnutý, veľký, fyzicky zdatný muž. George je bystrý mladík, ktorý sa o Lennieho stará a každú chvíľu ho vyťahuje z kaše. Lennie mu je na príťaž, ale nedokáže ho opustiť, pretože cíti za neho zodpovednosť. George musí Lenniemu často rozprávať o zajačej farme, ktorú si založia keď si na ňu zarobia, pretože Lennie veľmi túži starať sa o králiky. 

Obaja odídu pracovať na iný ranč, kde sa zoznámia so starým jednorukým zametačom Candym, s predákom Slimom vzbudzujúcim rešpekt a zároveň dôveru, synom majiteľa farmy Curlym. 
Candy sa rozhodne pripojiť sa k plánu Gorga a Lennieho na zriadenie zajačej farmy. 

Curly je bývalý zápasník s nízkou postavou a nemá rád Lennieho, pretože je veľký a silný. Pri bitke s Lenniem, ktorú Curly vyprovokuje, Curly niekoľkokrát udrie Lennieho. Ten sa nechce biť, pretože George ho naučil, aby nikomu neubližoval. Ale po tom čo mu George povie aby sa bránil, Lennie zláme Curlymu ruku. Slim presvedčí Curlyho, aby tvrdil, že svoje zranenie získal pri nehode pri stroji. 

Pri rozhovore Lennieho s Curlyho ženou, mu Curlyho žena dovolí pohladkať jej vlasy, ale Lennie ju nevedomky vyťahá za vlasy. Keď začne kričať, Lennie sa ju snaží umlčať a pritom jej nechtiac zlomí väzy. Lennie sa spamätá a utečie na vopred dohodnuté miesto, ktoré mu George stanovil pre prípad, že niečo veľmi zlé urobí. Po objavení mŕtvoly sa Curly rozhodne Lennieho prenasledovať a zabiť. George pochopí, že Lennieho nenechajú na žive a vydá sa za ním, aby ho dostihol skôr ako Curly. Keď ho nájde, rozpráva mu znovu o ich farme a potom ho strelí zozadu do hlavy. 

Produkcia
---------

* Ženu v červených šatoch, ktorá na začiatku filmu beží cez pole, zahrala manželka Garyho Sinise.

Ocenenia
--------

Gary Sinise získal za tento film nomináciu na Zlatú Palmu na filmovom festivale v Cannes v roku 1992. 

Pozri aj
--------

* O myšiach a ľuďoch novela od Johna Steinbecka
Wikov 40, rok 1934, Classic Show Brno 2011, výstavisko Brno
**Wikov 40** bol automobil vyrábaný v Česko-Slovensku v rokoch 1933 - 1937. Jeho konštruktérmi boli Košťál a Malý a vyrobila ho *Továrna na hospodárske stroje Wichterle & Kovařík, akc. spol.* v Prostějove. Do roku 1937 sa vyrobilo 330 kusov, pričom jeho cena sa pohybovala od 51 000 do 70 000 Kč v závislosti od výbavy.

Motor
-----

V automobile bol použitý štvorvalcový radový motor s objemom 1 940 cm³, s vŕtaním 76 mm a zdvihom 107 mm, pričom dosahoval výkon 29,4 kW (40 k). Konštrukčne bol motor veľmi pokrokový. Mal na tú dobu moderný rozvod ventilov OHC, s vačkovým hriadeľom v hlave valcov. Spaľovacie priestory boli opracované, čím sa dosiahol rovnaký kompresný pomer vo všetkých valcoch. Blok motora bol z ľahkej zliatiny, mal suché oceľové vložky, ktoré sa opracovávali až po zalisovaní. To spoločne s plnoprietokovým čističom oleja prispievalo k vysokej životnosti motora. Z ľahkej zliatiny boli aj ojnice a piesty.

Koncepcia
---------

Motor bol umiestnený v prednej časti automobilu. Ďalej bol automobil vybavený jednokotúčovou spojkou, štvorstupňovou prevodovkou a náhonom zadných kolies. Obdĺžnikový rám s tuhými nápravami bol odpružený pozdĺžnymi listovými perami. Kolesá boli typu Rudge-Withworth s oceľovými spicami a centrálnou maticou, pričom sa na ne montovali pneumatiky Michelin. Podvozok s centrálnym mazaním mal hmotnosť 850 kg. Automobil bol vybavený kvapalinovými brzdami a dosahoval najvyššiu rýchlosť 105 km/h. Spotreba paliva sa pohybovala v rozmedzí 11 až 13 litrov na 100 km.

Zdroj
-----

* PORÁZIK, Juraj; ORAVEC, Ján. *Veterány: automobily z rokov 1885 - 1940*. 1. vyd. Bratislava : Alfa, 1988. 272 s. (Edícia dopravnej literatúry.)
Popovský jaseň, diel 15. – Stromy s NEJ
***Paměť stromů*** (slov. *Pamäť stromov*) je pätnásťdielny televízny dokument Českej televízie, zameraný na významné a pamätné stromy Českej republiky. Reláciou natáčanou v rokoch 2001 a 2002 sprevádza Luděk Munzar.

Zameranie relácie
-----------------

Cyklus *Paměť stromů* voľne nadväzoval na predchádzajúci cyklus režiséra a scenáristu Bedřicha Ľudovíta *Rozhlédni se, člověče*, úspešný dokument o českých rozhľadniach. Na rozdiel od programu o rozhľadniach nebolo cieľom zmapovať všetky pamätné stromy (v dobe prípravy relácie ich bolo registrovaných zhruba 17 tisíc, v roku 2011 ich bolo okolo 25 tisíc), ale zámerom autorov bolo vybrať tie najzaujímavejšie, najstaršie a vyrozprávať ich príbehy a s nimi spojené povesti. Autori sa nepokúšali o encyklopedické triedenie, ale sústredili sa na vzťah medzi človekom a stromom, k čomu im výraznou mierou pomohol prístup Luďka Munzara, sprievodcu seriálom.

Program prezentuje staré stromy jednak novodobými zábermi Jozefa Nekvasil (2002), dobovými kresbami akademického maliara Jaroslava Turka (druhá polovica 20. storočia), príbehmi zozbieranými Dr. Hruškovej a očami Luďka Munzara. Podľa slov Bedřicha Ludvíka sa do 15. dielov nevošli všetky stromy, ktoré boli natočené. Bola to napríklad staručká Žeberská lipa alebo tisícročná Tatobitská lipa, z ďalších to boli lipa v Libomyšli, Přemislovský brest, Smíchovský platan, Lužánky v Brne, Hostýnské platany, buky pod letohrádkom Hviezda, Nasavrcká kastanka, Neustupovská lipa, Běleňská lipa, Vilémovický tis a mnohé ďalšie.

Jedným z najväčších prínosov programu bolo zachytenie veľkého množstva pamätných stromov – predovšetkým cenné sú zábery tých, ktoré už dnes neexistujú (Jemčinská lipa, starý dub v parku Jemčina), alebo ktorých stav sa od roku 2002 zhoršil (Sudslavická lipa a ďalšie).

Zoznam dielov
-------------

* 1. *Stromy se na nás dívají*
* 2. *Pražské památné stromy*
* 3. *Slovanská lípa kontra germánský dub*
* 4. *Stromy žijí s lidmi*
* 5. *Stromy a boje*
* 6. *Stromy nad hladinou*
* 7. *Žižkovy stromy*
* 8. *Stromy královské*
* 9. *Stromy osobností*
* 10. *Stromy u hradů a zámků*
* 11. *Stromy umělců*
* 12. *Stromy u klášterů a poutních míst*
* 13. *Nejen duby, buky a lípy*
* 14. *Stromy pohádek a tajemných sil*
* 15. *Stromy s NEJ*
* 16. bonus – dokument o natáčaní

Referencie
----------

1. ↑  Paměť stromů - autori cyklu ceskatelevize.cz
2. ↑  Pamäť stromov - čo sa do programu nevošlo ceskatelevize.cz

Pozri aj
--------

* Rozhlédni se, člověče
* Zpět k pramenům
* Pamätný strom

Zdroj
-----

* *Tento článok je čiastočný alebo úplný preklad článku Paměť stromů na českej Wikipédii.*
**Li Čchiang** (čín. 李强 – Li Čchiang, pchin-jin: *Lǐ Qiáng*) je od 11. marca 2023 premiérom Čínskej ľudovej republiky. Zároveň je stranícky predseda Komunistickej strany Číny (KSČ) – a de facto najmocnejší politik – v Šanghaji. Patrí medzi blízkych spolupracovníkov prezidenta Si Ťin-pchinga. Pod jeho vedením boli na jar a v lete 2022 v Šanghaji zavedené drastické, dlhotrvajúce lockdowny v rámci politiky *zero covid*, vďaka ktorým klesla Li Čchiangova prestíž a popularita.

Li Čchiang pochádza z východočínskej provincie Če-ťiang, v ktorej hlavnom meste Chang-čou vyštudoval mechanizáciu poľnohospodárstva na Če-ťiangskej univerzite. V roku 1983 vstúpil do KSČ a stal sa členom Ligy Mladých v rámci komunistickej strany. V rámci straníckeho rastu bol najprv straníckym predsedom v meste Jung-kang, a neskôr vo veľkomeste Wen-čou. Ako predseda strany vo Wen-čou bol zároveň členom provinčného politbyra v Če-ťiangu, a to v dobe, keď bol straníckym predsedom v tejto provincii Si Ťin-pching. V roku 2013 sa stal guvernérom provincie Če-ťiang, v roku 2016 bol vymenovaný za straníckeho predsedu v provincii Ťiang-su a po 19. straníckom kongrese v roku 2017 sa stal straníckym predsedom v centrálne spravovanom meste Šanghaj. Na tomto kongrese bol zároveň vymenovaný za stáleho člena politbyra Komunistickej strany Číny. 

Ako predseda strany v Šanghaji bol zodpovedný za zavedenie lockdownov v meste, ktoré mali zastaviť šírenie Covidu-19. Implementácia lockdownov však bola poznačená zlou organizáciou, ktorá viedla k nespokojnosti obyvateľstva a výrazne poškodila ekonomiku v meste. Počas jeho pôsobenia však došlo aj k uvoľneniu systému povinnej registrácie, známeho ako chu-kchou, výstavbe nových mestských častí, a prílivu zahraničných investícií do mesta, z nich najznámejšou je výstavba továrne Tesla.

Referencie
----------

1. ↑  TASR. Čínskym premiérom sa stal Li Čchiang, verný spojenec prezidenta. *sme.sk* (Bratislava: Petit Press), 2023-03-11. Dostupné online [cit. 2023-03-12]. ISSN 1335-4418.
2. ↑  AFP. *All the president’s men: Xi Jinping ally given top Shanghai post* [online]. hongkongfp.com, 2017-10-30, [cit. 2022-10-18]. Dostupné online.
3. ↑  TASR. Koronavírus: Zdravotníctvo v Šanghaji je na pokraji zrútenia, funguje len kritická infraštruktúra. *hnonline.sk* (Bratislava: MAFRA Slovakia), 2022-03-31. Dostupné online [cit. 2022-10-18]. ISSN 1336-1996.
4. ↑   *A clumsy lockdown of Shanghai is testing the "zero-covid" strategy* [online]. economist.com, 2022-04-09, [cit. 2022-10-18]. Dostupné online.
5. ↑  HALE, Thomas; LEAHY, Joe. *From wooing Tesla to Xi’s right-hand man: Li Qiang’s road to China’s premiership* [online]. ft.com, 2023-03-11, [cit. 2023-03-12]. Dostupné online.

Autoritné údaje: * GND: 1232577332
* VIAF: 380162062778951650002
**Ten New Songs** je desiaty štúdiový album kanadského hudobníka Leonarda Cohena, ktorý vyšiel v októbri 2001 v hudobnom vydavateľstve Columbia Records. Spolu s Cohenom je autorkou všetkých piesní Sharon Robinsonová, ktorá album produkovala a hrala na ňom na rôznych hudobných nástrojoch (okrem nej a Cohena sa na albume podieľal len Bob Metzger hrou na gitare v piesni „In My Secret Life"). 

Album sa umiestnil na 143. priečke hitparády Billboard 200; v Kanade získal platinovú platňu. Ide o Cohenov prvý album od deväť rokov starej nahrávky *The Future*.

Zoznam skladieb
---------------

Autormi všetkých skladieb sú Leonard Cohen a Sharon Robinson.

1. „In My Secret Life" – 4:55
2. „A Thousand Kisses Deep" – 6:29
3. „That Don't Make It Junk" – 4:28
4. „Here It Is" – 4:18
5. „Love Itself" – 5:26
6. „By the Rivers Dark" – 5:20
7. „Alexandra Leaving" – 5:25
8. „You Have Loved Enough" – 5:41
9. „Boogie Street" – 6:04
10. „The Land of Plenty" – 4:35

Zdroj
-----

*Tento článok je čiastočný alebo úplný preklad článku Ten New Songs na českej Wikipédii.*
Subtropické pásmo
Krajina v Chorvátsku
**Subtropické pásmo** alebo **subtrópy** sú oblasti so subtropickým podnebím. Subtrópy sa nachádzajú medzi oblasťami s tropickým podnebím a oblasťami s miernym podnebím. Subtrópy sa teda dajú považovať za ich prechod. Na severnej pologuli ležia subtrópy medzi 30° a 45°, na južnej pologuli ležia subtrópy medzi obratníkom Kozorožca a 40°.

V Alicinej klasifikácii podnebia sú hranice obmedzené klimatickými polohami polárnej a tropickej fronty. Pre severnú pologuľu platí, že severná hranica subtrópov zodpovedá najsevernejšej klimatickej polohe tropického frontu a južná hranica zodpovedá najjužnejšej klimatickej polohe polárneho frontu. V lete je teda v subtrópoch tropická vzduchová hmota a v zime je v subtrópoch polárna vzduchová hmota.

Ďalej môže byť subtropické podnebie rozdelené na 4 typy: pevninské (kontinentálne), morské (maritimné), západných brehov pevnín (stredomorské) a východných brehov pevnín (monzúnové).

V subtrópoch vegetujú spoločenstvá vždy zelených tvrdolistých kríkov (makchie), striedavo vlhké lesy subtrópov, rastlinstvá púští a polopúští.

V subtrópoch sa pestujú napr. bavlník, tabak, olivy, pomaranče či iné citrusy a vínna réva.

Mestá v subtrópoch
------------------

* Atlanta, Georgia, USA (33,9° sz š.)
* Brisbane, Queensland, Austrália (47,3º jv š.)
* Buenos Aires, Argentína (34,6º jz š.)
* Johannesburg, Juhoafrická republika (26,1º jz š.)
* Kapské Mesto, Juhoafrická republika (33,9 ° jz š.)
* Tallahassee, Florida, USA (30,4º sz š.)
* Naí Dillí, India (28,6º sz š.)
* New Orleans, Louisiana, USA (29,9º sz š.)
* Pensacola, Florida, USA (30,2 ° sz š.)
* 
* Sydney, Nový Južný Wales, Austrália (34,0º JZ š.)
* Šanghaj, Čína (31,2 ° sz š.)
* Tokio, Japonsko (35,5º sz š.)
* Los Angeles, Kalifornia, USA (34,0 ° sz š.)
* Havajské polostrovy, Havaj, USA(34,0 ° sz š.)

Zdroj
-----


|  |  |
| --- | --- |
| Portal | Biologický portálAstronomický portálPortál slnečná sústavaPortál vedy o Zemi |

*Tento článok je čiastočný alebo úplný preklad článku Subtropický podnebný pás na českej Wikipédii.*
**The Crusade** je v poradí tretí album americkej metalcore skupiny Trivium. Vyšiel 9. októbra 2006 v UK a 10. októbra 2006 v US, vo vydavateľstve Roadrunner Records. Štýlovo ho možno priradiť k thrash metal, ale je tam zmiešaných viacero štýlov, napr. heavy metal, progressive metal. Štýlovo sa trochu odlišuje od svojich predchodcov Ember to Inferno a Ascendancy. Predovšetkým je album miernejší čo sa zvuku týka, a hlavne spevák Matt Heafy, zmiernil dosť výrazne vokál z drsného metalcorového na miernejší a veľmi podobný vokálu speváka Jamesa Hetfielda z kapely Metallica (hlavne z obdobia albumov *Metallica*, *Load*, *ReLoad*). Zároveň aj zvuk je veľmi podobný albumovým nahrávkam kapely Metallica. Zmiernenie soundu sa ale nestretlo z podporou mnohych fanúšikov. Napriek tomu to však neubralo na kvalite nahrávky, naopak patrí k najlepším. Väčšina albumu je plná technicky prepracovaných drsných a rýchlych piesní a striedajúcich sa gitarových sól gitaristov Matta Heafyho a Coreyho Beaulieuho. V skladbách "And Sadness Will Sear", "Becoming The Dragon", "This World Can't Tear Us Apart", "Contempt Breeds Contamination" a "The Crusade" boli použité sedem strunné gitary, pričom na tento trend vsadila na nasledujúcom albume kapela vo všetkých pesničkách.

12 skladieb albumu je zakončených inštrumentálnou skladbou „The Crusade". Na rozdiel od krátkych inštrumentálok predchádzajúcich albumov, ktoré boli naaranžované skôr na to, aby dotvárali atmosféru albumov, táto má vyše osem minút, je to plnohodnotná skladba hraná celou kapelou, je plná prepracovaných riffov a gitarových sól a právom patrí vôbec k tomu najlepšiemu, čo táto kapela doteraz nahrala a zložila.

Zoznam skladieb
---------------

1. „Ignition" - 3:54
2. „Detonation" - 4:28
3. „Entrance of the Conflagration" - 4:37
4. „Anthem (We Are the Fire)" - 4:05
5. „Unrepentant" - 4:51
6. „And Sadness Will Sear" - 3:34
7. „Becoming the Dragon" - 4:43
8. „To the Rats" - 3:42
9. „This World Can't Tear Us Apart" - 3:30
10. „Tread the Floods" - 3:33
11. „Contempt Breeds Contamination" - 4:28
12. „The Rising" - 3:45
13. „The Crusade" - 8:19

|  |
| --- |
| **Trivium** |
| Členovia |
| Matt Heafy • Corey Beaulieu • Paolo Gregoletto • Nick Augusto |
| Bývalí členovia |
| Brad Lewter • Jarred Bonaparte • Brent Young • Travis Smith |
| Diskografia |
| **Štúdiové albumy**:
*Ember to Inferno* • *Ascendancy* • *The Crusade* • *Shogun* |
| **EP**: *Trivium* |
**Volodymyr Borysovyč Hrojsman** (ukr. Володи́мир Бори́сович Гро́йсман; \* 20. január 1978, Vinnycia, Ukrajinská SSR, Sovietsky zväz) je ukrajinský politik, ktorý od 14. marca 2016 do augusta 2019 pôsobil na poste premiéra Ukrajiny.

Život
-----

Narodil sa v meste Vinnycia vo vtedajšom Sovietskom zväze v židovskej rodine sústružníka a dielenského majstra Borisa Issakoviča Hrojsmana.

Od roku 1994, ako 16 ročný zastával funkciu obchodného riaditeľa vo firme svojho otca. V roku 2003 ukončil štúdium na súkromnej vysokej škole Medziregionálna akadémia riadenia personálu so špecializáciou jurisprudencia. Vo februári 2010 absolvoval štúdium na Národnej akadémii verejnej správy pri úrade prezidenta Ukrajiny a získal magisterský titul v odbore Riadenie sociálneho rozvoja a špecializácii manažment na regionálnej a miestnej úrovni. Je ženatý a má tri deti.

V rokoch 2006 až 2014 pôsobil ako starosta mesta Vinnycia na západe Ukrajiny. V rokoch 2010 – 2014 pôsobil ako viceprezident Zväzu miest na Ukrajine pre obytno-komunálne záležitosti. Od roku 2014 podpredseda vlády Ukrajiny a zároveň minister pre miestny rozvoj, stavebníctvo a bývanie (od 27. februára do 2. decembra 2014). 12. predseda Najvyššej rady Ukrajiny (27. november 2014 – 14. apríl 2016) za stranu Blok Petra Porošenka. Premiérom Ukrajiny sa stal 14. apríla 2016. Na post premiéra bol zvolený po odvolaní svojho predchodcu Arsenija Jaceňuka v dôsledku ústavnej krízy, ktorá vznikla po rozpade vlády a hrozbe predčasných volieb. Jeho vláda mala len 227 mandátov, teda o jeden viac ako je potrebné minimum. Kritizovaná bola aj za spôsob ako vznikla – po dlhých debatách s pomocou prebehlíkov z iných strán.

Referencie
----------

1. ↑   *Skelety v škafu vice-premiera Vladimira Grojsmana* [online]. antikor.com.ua, 28.02.2016, [cit. 2016-04-16]. Dostupné online. Archivované 2016-04-23 z originálu. (po rusky)
2. ↑   *Grojsman Vladimir Borisovič* [online]. file.liga.net, 15.04.2016. Dostupné online. (po rusky)
3. ↑  Tóda, M. *Kandidát na nového premiéra Ukrajiny chce mať vo vláde Mikloša* [online]. dennikn.sk, 24.03.2016, [cit. 2016-04-16]. Dostupné online.
4. ↑  Tóda, M. *Ukrajina má najmladšieho premiéra, môže ju Hrojsman zreformovať?* [online]. dennikn.sk, 14.04.2016, [cit. 2016-04-16]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Volodymyr Borysovyč Hrojsman**

Autoritné údaje: * GND: 1146520689
* LCCN: nb2017012459
* VIAF: 315946304
* WorldCat: lccn-nb2017012459
**Léon Blum** (\* 9. apríl 1872, Paríž – † 30. marec 1950, Jouy-en-Josas pri Versailles), bol francúzsky židovský politik a novinár, ako vedúci Ľudovej fronty sa stal v rokoch 1936 až 1938 premiérom Francúzska. Označoval sa za marxistu, odmietal však leninizmus.

Biografia
---------

Léon Blum sa narodil v Paríži v rodine strednej vrstvy, preto mohol bez problémov vyštudovať práva na Sorbonne. Politikou sa začal zaoberať po vypuknutí tzv. Dreyfusovej aféry v roku 1894, kedy sa zapojil do demokratického hnutia proti antisemitským náladám vo francúzskej spoločnosti. Prostredníctvom toho sa dostal k miestnym socialistom a pracoval ako novinár v denníku L'Humanité. Po zavraždení Jeana Jaurèsa sa stal roku 1916 generálnym tajomníkom Francúzskej sekcie robotníckej internacionály, v roku 1921 po rozdelení strany na demokraticko-socialistickú a komunistickú sa stal predsedom socialistov.

Vyznával pacifizmus a internacionalizmus, preto sa napríklad postavil proti okupácii Porúria roku 1923. Po nástupe svetovej hospodárskej krízy a zosilneniu fašistických tendencií zjednotil francúzske ľavicové strany, odbory a občianske združenia do Ľudovej fronty, ktorá vyšla víťazne z legislatívnych volieb v roku 1936. Stal sa tak historicky prvým socialistom a Židom, ktorý zastával post ministerského predsedu Francúzska. Po okupácii Francúzska Nemeckom sa stal väzňom v koncentračných táboroch Buchenwald a Dachau. Po vojne ohlásil odchod z francúzskej politiky a sústredil sa na medzinárodné otázky. Verejne podporoval vznik štátu Izrael a OSN. Zomrel dňa 30. marca 1950.

Iné projekty
------------

Commons
* Spolupracuj na Commons Commons ponúka multimediálne súbory na tému **Léon Blum**

Zdroj
-----

* *Tento článok je čiastočný alebo úplný preklad článku Léon Blum na českej Wikipédii.*

Autoritné údaje: * BnF: 11892447s
* GND: 118664077
* ISNI: 0000 0001 2100 5140
* LCCN: n50009578
* NK ČR: jn19990000857
* VIAF: 34453242
* WorldCat: lccn-n50009578
**Ľubomír Plai** (\* 21. júl 1948, Banská Bystrica) je slovenský politik, bol predsedom Úradu pre štátnu službu.

Profesionálna kariéra
---------------------

Ľubomír Plai absolvoval Filozofickú fakultu Univerzity Komenského v Bratislave a dvojročné nadstavbové štúdium na Právnickej fakulte Univerzity Komenského v Bratislave. Od roku 1975 pracoval v štátnej správe. V rokoch 1999 – 2002 pôsobil ako starosta bratislavskej mestskej časti Lamač. Funkcie starostu sa vzdal v roku 2002, keď bol vymenovaný za predsedu novozriadeného Úradu pre štátnu službu. Predsedom úradu bol až do jeho zrušenia v roku 2006. Od januára 2007 pôsobí vo funkcii prednostu Miestneho úradu mestskej časti Lamač.

Stranícka kariéra
-----------------

Ľubomír Plai bol podpredsedom Demokratickej únie. V roku 2000 strana zanikla zlúčením so Slovenskou demokratickou a kresťanskou úniou. Z tejto strany vystúpil v roku 2002 v súvislosti s menovaním do funkcie predsedu Úradu pre štátnu službu.

Súkromný život
--------------

Ľubomír Plai je ženatý, s manželkou Máriou majú dve deti.

Referencie
----------

1. 1 2   *Ľubomír Plai* [online]. itapa.sk, [cit. 2023-01-27]. Dostupné online.
2. ↑   *Osoby, ktoré získali titul na UK - Ľubomír Plai* [online]. Bratislava: Univerzita Komenského, [cit. 2023-01-27]. Dostupné online. Archivované 2023-01-27 z originálu.
3. ↑   *Starosta MČ Bratislava - Lamač* [online]. archiv.lamac.sk, rev. 2009-07-10, [cit. 2023-01-27]. Dostupné online.
4. ↑  SITA. Plai zostal šéfom neexistujúceho úradu. *sme.sk* (Bratislava: Petit Press), 2006-06-01. Dostupné online [cit. 2023-01-27]. ISSN 1335-4418.
Plejsy, v pozadí Vysoké Tatry
Záber od horského hotela Hutník (830 m n.m.). Vpravo Sľubica, vľavo v pozadí Vysoké Tatry.
Záber spod vrchnej stanice (912 m n.m.). Vpravo Sľubica, tretí najvyšší vrch pohoria Branisko.
**Plejsy** je lyžiarske stredisko na východnom Slovensku pri Krompachoch. Je tam 7 vlekov a 1 sedačková lanovka. Blízko svahu je luxusný Hotel Plejsy, ktorý disponuje okrem ubytovania aj bowlingovou sálou, saunou, bazénom, reštauráciou a mnohým ďalším.

Plejsy boli v minulosti schválené ako oficiálne Lyžiarske stredisko olympijskej prípravy slovenskej reprezentácie. Medzinárodná lyžiarska federácia (FIS) tam homologizovala trate pre slalom, obrovský slalom a super obrovský slalom. Plejsy hostili niekoľko ročníkov *Európskeho pohára FIS*.

Stredisko Plejsy je v roku 2023 už druhý rok zatvorené a celé stredisko vrátane hotela je na predaj a vleky túto sezónu nespustia.

Referencie
----------

1. ↑   *SKI Plejsy* [online]. KETURIST, [cit. 2023-11-29]. Dostupné online.
2. ↑   *Po deviaty raz Európsky pohár žien na Plejsoch* [online]. sportnet.sme.sk, 20. feb. 2004, [cit. 2023-11-29]. Dostupné online.
3. ↑  HAKL, Robo. *Lyžiarske stredisko Plejsy je na predaj, na Kojšovskej holi zase nemajú vodu* [online]. Aktuality.sk, 2023-11-28, [cit. 2023-11-29]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Plejsy**

Externé odkazy
--------------

* Poloha na turistickej mape

Súradnice: 48°53′31″S 20°53′28″V﻿ / ﻿48,89197°S 20,89115°V﻿ / 48.89197; 20.89115
**Pomaly ďalej zájdeš** bola zábavná športovo-súťažná relácia Rozhlasu a televízie Slovenska odvysielaná 1. apríla 2015 (v priamom prenose od 00:00 do 04:00) na kanáli Jednotka. Relácia parodovala skutočné športové televízne prenosy. Účinkovali v nej aj športoví komentátori Marcel Merčiak a Pavol Gašpar a ako technici „elektronickej ceruzky" Ján Žgravčák a Juraj „Šoko" Tabaček. Počas živého prenosu štúdio navštívili niekoľkí „tréneri", napr. Katarína Brychtová, Peter Marcin, Martin Nikodým alebo Adela Banášová.

Formát
------

Princíp súťaže spočíval v pretekoch slimákov, ku ktorým bola priradená tabuľka s „trénerom". Slimáky odštartovali zo stredu stola pripomínajúceho terč a ich cieľom bolo doraziť k okraju stola. Súťaž mala 4 kolá a bodované boli prvé tri a posledné miesto.

Referencie
----------

1. ↑  mk (2015), „Bičan v noci hodiny naháňal slimákov, pozrite sa ako", *O médiách.com*, 2015-03-31, dost. 2015-04-02

Externé odkazy
--------------

* *Pomaly ďalej zájdeš* v Česko-Slovenskej filmovej databáze
* *Pomaly ďalej zájdeš* v televíznom videoarchíve RTVS
**Tyra Banksová** (angl. Tyra Lynne Banks; \* 4. december 1973, Inglewood, Kalifornia, USA) je americká modelka, moderátorka, speváčka a herečka. Historicky, je prvou Afroameričankou, ktorá bola na titulnej obálke časopisov GQ a Sports Illustrated Swimsuit Issue. V rokoch 2005 až 2010 uvádzala vlastnú talkshow s názvom *The Tyra Banks Show*.

Detstvo a mladosť
-----------------

Banksová sa narodila ako Tyra Lynne Banks v meste Inglewood v Kalifornii. Má brata Devina, ktorý je od nej o päť rokov starší. Keď mala Banksová šesť rokov, jej rodičia sa rozviedli.

Kariéra
-------

### Modeling

Začínala ako modelka, vo veku 15 rokov počas štúdia na strednej škole. Odmietli ju štyri modelingové agentúry predtým, než ju prijali L.A. Models. Ako 16 ročná prešla do Elite Model Management. Istý čas kvôli práci modelky žila v Miláne. 

Banksová v roku 1995.
Objavila sa na obálkach časopisov ako napríklad Elle; Harper's Bazaar; Vogue; Cosmopolitan; Seventeen and Teen Vogue. Zúčastňovala sa módnych prehliadkok pre Chanel, Oscar de la Renta, Yves Saint Laurent, Anna Sui, Christian Dior, Donna Karan, Calvin Klein, Giorgio Armani, Sonia Rykiel, Michael Kors, Herve Leger, Valentino, Fendi a mnoho ďalších. 

Bola jednou z mála černošských modeliek, ktoré dosiahli status supermodelky. Ďalej bola prvou černoškou na obálke Sports Illustrated Swimsuit Issue a prvou Afroameričankou na obálke GQ.

V roku 1997 získala cenu VH1 za „Supermodelku roka". V tom istom roku bola prvou Afroameričankou vybranou na titulnú stranu katalógu Victoria's Secret a stala sa anjelom Victoria's Secret. V súčasnosti vystupuje pod modelingovým menom BanX.

### Televízia a film

Svoju prvú hereckú rolu získala v roku 1993, v niekoľkých epizódach televízneho seriálu *The Fresh Prince of Bel-Air*. O rok neskôr, mala výraznejšiu úlohu, vo filme *Higher Learning*, po boku Omara Eppsa a Kristy Swanson.

V roku 2000 hrala vo filmoch *Divoké kočky* a *V životnej veľkosti*. V roku 2002 hrala vo filme *Halloween: Vzkriesenie*. Hosťovala v televíznom seriáli *Gossip Girl*. 

V rokoch 2005 až 2010 uvádzala vlastnú talkshow s názvom *The Tyra Banks Show*, ktorú zároveň produkovala aj jej produkčná spoločnosť. V roku 2008 Banksová vyhrala cenu Daytime Emmy za svoju prácu a produkciu v *The Tyra Banks Show*. 

V roku 2020 uvádzala show *Dancing with the Stars*, ktorú opustila v roku 2023.

Súkromný život
--------------

Banksová randila s nórskym fotografom Erikom Aslom. V januári 2016 sa im narodil biologický syn prostredníctvom náhradného materstva.

Banksová sa venuje filantropii.

Iné projekty
------------

Commons
* Spolupracuj na Commons Commons ponúka multimediálne súbory na tému **Tyra Banks**

Externé odkazy
--------------

* Tyra Banks v Internet Movie Database (po anglicky)
* Tyra Banks v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Tyra Banks na anglickej Wikipédii.*

Autoritné údaje:
alt textRozsah dynastie Sia v Číne
Dynastia **Sia** bola podľa tradičnej čínskej histórie prvou dynastiou, ktorá vládla v Číne približne od 2070 do 1600 pred. Kr. Popisuje sa v starovekých čínskych kronikách ako sú Bambusové anály, Kniha histórie a Zápisky historika. Podľa tradície ju mal založiť legendárny Jü Veľký, ktorý nastúpil na trón po Šunovi, poslednom z 5 cisárov.

Aj napriek dôležitému postaveniu dynastie Sia v čínskej tradičnej histórií, dôveryhodné informácie o histórií Číny spred 13. stor. pred. Kr. sú podávané len skrze archeologické nálezy, keďže prvé písomné doklady, nápisy na vešteckých kostiach, dovtedy neexistovali. Niektorí čínski archeológovia ju spájajú s kultúrou Er-li-tchou z doby bronzovej.

Referencie
----------

1. ↑  BAGLEY, Robert. Shang Archaeology. In:  *The Cambridge History of Ancient China*. Ed. Michael Loewe, Edward Shaughnessy. Cambridge : Cambridge University Press, 1999. ISBN 9780521470308.
2. ↑  LIU, Li; XU, Hong. Rethinking Erlitou: legend, history and Chinese archaeology. *Antiquity*, 2007, roč. 81, čís. 314, s. 886–901.
Logo filmu *Čeľuste*
***Čeľuste*** (orig. *Jaws*) je americký triler film z roku 1975 natočený podľa úspešného románu Petera Benchleyho, ktorý voľne čerpal zo skutočných prípadov útoku žralokov pri pobreží New Jersey v roku 1916. V roku 1976 získal 3 zo 4 nominácií na Oscara v kategóriách najlepší strih (Verna Fields), najlepšia hudba (John Williams) a najlepší zvuk. Odborným poradcom pre nakrúcanie žraločích scén, ktoré pre film zrealizovali austrálski manželia Ron a Valéria Taylorovci, bol elasmobranchológ svetového mena, systematický zoológ a popredný špecialista na drsnokožce prof. Leonard J. V. Compagno. Vzhľadom na kontroverzie, ktoré film vyvolal, sa vo vzťahu k týmto skutočnostiam vyjadril aj pre slovenský dokumentárny film režiséra P. Hrabinského a kameramana Ernesta Grocha *Nehaňte žraloka* (1998), ktorý vznikol na základe dvoch expedícií slovenských novinárov do Juhoafrickej republiky (1996 a 1998).

Dej
---

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Dej sa odohráva vo fiktívnom rekreačnom meste Amity, ktoré každoročne navštívi mnoho turistov a rekreantov. Toto leto však veľa z nich nájde smrť v hladných čeľustiach žraloka modrého (Carcharodon carcharias). Nezostáva nič než čakať, až sa objaví niekto, kto bude mať dostatok odvahy na odstránenie obrovského zabijaka. Svoje šťastie tak skúša napríklad lovec žralokov Quint, ichtyológ Hooper, či policajt Brody.

 Opis zápletky alebo rozuzlenia príbehu sa tu končí.

Zaujímavosť
-----------

Pre natáčanie boli vyrobené tri modely, resp. makety žraloka filmármi nazývaného "Bruce", ktorý pláva, hryzie a robí všetko, čo od neho človek s ovládaním požaduje. Stál niekoľko miliónov dolárov a dlho po natáčaní bol predvádzaný v bazéne ako rarita technológie filmových pomôcok.

Externé odkazy
--------------

* *Jaws* v Internet Movie Database (po anglicky)
* *Čeľuste* v Česko-Slovenskej filmovej databáze
Logo spoločnosti
Poschodový autobus MAN v Berlíne
**MAN SE** (staršie názvy pozri nižšie) je nemecký výrobca autobusov, nákladných automobilov a motorov. Do roku 2018 sa venoval aj iným oblastiam strojárstva. V súčasnosti patrí do koncernu Volkswagen.

Obchodné meno
-------------

Vývoj obchodného mena a právnej formy bol takýto:

* 1898-1908 *Vereinigte Maschinenfabrik Augsburg und Maschinenbaugesellschaft Nürnberg AG, Augsburg* [Zjednotená továreň na stroje Augsburg a Strojárska spoločnosť Norimberg a.s. Augsburg]
* 1908-1986 *Maschinenfabrik Augsburg-Nürnberg AG, Augsburg* [doslova: Továreň na stroje Ausgburg-Norimberg a.s. Augsburg], skrátene *M.A.N.*
* 1986-2009 *MAN AG* (Prísne vzaté v roku 1986 nedošlo priamo k premenovaniu dovtedajšieho M.A.N.-u, ale podnik *Gutehoffnungshütte, Aktienverein für Bergbau und Hüttenbetrieb* prevzal skrátené (a bodiek zbavené) meno svojej najdôležitejšej dovtedajšej dcérskej spoločnosti - čiže MAN)
* od r. 2009 *MAN SE*

Vlastníci
---------

V roku 2019 bolo 94,36 % akcií MAN SE vo vlastníctve koncernu Volkswagen (prostredníctvom spoločnosti Traton SE), zvyšok vlastnia rôzni akcionári.

Dcérske podniky
---------------

Od roku 2019 sú dcérskymi podnikmi spoločnosti MAN SE: 

* MAN Truck & Bus SE (staršie: MAN Nutzfahrzeuge AG) sa zaoberá výrobou nákladných automobilov, autobusov, motorov a komponentov, a servisom. Veľká väčšina obchodu sa uskutočňuje na európskom trhu.
* MAN Latin America Indústria e Comércio de Veículos Ltda. (do roku 2008 pod názvom: Volkswagen Caminhões e Ônibus)

Na Slovensku má MAN SE v Bánovciach nad Bebravou (areál bývalého závodu Tatry) dcérsku spoločnosť LKW Komponenten s.r.o. ktorú vlastní prostredníctvom rakúskej dcéry podniku MAN Truck & Bus SE.

Do roku 2018 vlastnil MAN aj spoločnosť MAN Energy Solutions SE (staršie: MAN Diesel & Turbo SE; spoločnosť MAN Diesel & Turbo SE vznikla zlúčením bývalých podnikov Man Turbo AG a Man Diesel SE), ktorá vyrábala plynové turbíny (tepelný motor), turbíny pre priemysel a energetiku, vznetové a spaľovacie motory pre lode, lokomotívy, priemyselné stroje a elektrárne. Od roku 2018 patrí inému podniku koncernu Volkswagen. 

Do roku 2018 vlastnil MAN aj väčšinu akcií spoločnosti Renk Aktiengesellschaft, ktorá vyrába prevodovky.

Do roku 2012 vlastnil MAN aj podnik MAN Ferrostaal AG (dnes: Ferrostaal GmbH), ktorý zabezpečoval priemyselné služby, predovšetkým projektovanie, dodávky a montáž oceľových konštrukcií. 

V rokoch 1921 až 1963 existoval aj podnik MAN Ackerdiesel, ktorý vyrábal traktory a poľnohospodárske stroje.

Zdroje
------

1. ↑
2. ↑
3. ↑
4. ↑   MAN otvoril v Bánovciach nad Bebravou závod. *SME* (Bratislava: Petit Press), 2006-06-26. Dostupné online [cit. 2019-09-10]. ISSN 1335-4418.
5. ↑  Obchodný register
6. ↑

* *Tento článok je čiastočný alebo úplný preklad článkov MAN na českej Wikipédii a MAN SE na nemeckej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **MAN (podnik)**
***Top Gun*** je americká filmová dráma, ktorú v roku 1986 nakrútil režisér Tony Scott.

Názov filmu dala letecká škola vzdušného boja letectva amerického vojenského námorníctva, prezývaná Topgun.

Dej
---

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Pete "Maverick" Mitchell (Tom Cruise) je mladý pilot amerických vzdušných síl, ktorý lieta na lietadle F-14A Tomcat, určenom predovšetkým pre operácie na lietadlových lodiach. So svojím kolegom, navigátorom, Nickom 'Goose' Bradshawom (Anthony Edwards), sú vyslaní na päťtýždňový kurz do kalifornského Miramare, do školy pre elitných vojenských pilotov, ktorej sa hovorí Top Gun. Tu sa Maverick zamiluje do svojej inštruktorky Charlotte 'Charlie' Blackwoodovej (Kelly McGillis). Pri jednej z cvičných akcií sa na ich stroji pokazí riadenie a posádka lietadla je nútená sa katapultovať. Goose však počas manévru zomiera na následky nárazu do krytu kabíny, čo Maverick veľmi ťažko znáša a je rozhodnutý skončiť kariéru pilota. Od Mikea 'Viper' Metcalfea (Tom Skerritt) sa dozvedá utajovanú pravdu o smrti svojho otca, ktorý bol zostrelený.

 Opis zápletky alebo rozuzlenia príbehu sa tu končí.

Zaujímavosť
-----------

Vo filme sa mala objaviť pieseň "Reckless" od Judas Priest z ich albumu Turbo. Skupina ho však nakoniec odmietla zapožičať, pretože sa bála, že film bude prepadák. Titulnú pieseň *Take My Breath Away* preto nahrala skupina Berlin, ktorá sa stala celosvetovým hitom.

Obsadenie
---------

* Tom Cruise ako Pete 'Maverick' Mitchell
* Kelly McGillis ako Charlotte 'Charlie' Blackwood
* Val Kilmer ako Tom 'Iceman' Kazansky
* Anthony Edwards ako Nick 'Goose' Bradshaw
* Tom Skerritt ako Mike 'Viper' Metcalf
* Michael Ironside ako Rick 'Jester' Heatherly
* John Stockwell ako Bill 'Cougar' Cortell
* Barry Tubb ako Leonard 'Wolfman' Wolfe
* Rick Rossovich ako Ron 'Slider' Kerner
* Tim Robbins ako Sam 'Merlin' Wells
* Clarence Gilyard Jr. ako Sundown
* Whip Hubley ako Rick 'Hollywood' Neven
* James Tolkan ako Tom 'Stinger' Jordan
* Meg Ryan ako Carol Bradshaw

Referencie
----------

1. ↑  PINGITORE, Silvia. *Remember Top Gun's song "Take My Breath Away" in 1986? Exclusive interview with John Crawford of Berlin* [online]. the-shortlisted.co.uk, 2022-04-01, [cit. 2022-05-07]. Dostupné online. (po anglicky)

Zdroj
-----

* *Tento článok je čiastočný alebo úplný preklad článku Top Gun na českej Wikipédii.*
**Čierny potok** je potok v dolnom Turci, v centrálnej časti okresu Martin. Je to pravostranný prítok Turca, má dĺžku 5,5 km a je tokom IV. rádu.

Prameň
------

Preteká Turčianskou kotlinou, pramení v podcelku Mošovská pahorkatina na severovýchodnom svahu vrchu Bukovina (543,1 m n. m.) v nadmorskej výške približne 495 m n. m. západne od obce Necpaly.

Opis toku
---------

Najprv tečie severozápadným smerom, oblúkom sa stáča na juhozápad a zľava priberá prítoky zo severozápadného svahu Bukoviny. Potom sa stáča západoseverozápadným smerom, zľava priberá ďalší prítok zo západného svahu Bukoviny a z tej istej strany tiež potok Diel (0,6 km). Následne pokračuje viac severozápadným smerom, výraznejšie rozširuje svoje koryto a stáča sa na sever. Sprava Ďalej priberá potok Býkor, z ľavej strany sa oddeľuje umelo upravené vedľajšie rameno nazvané **Koštiansky potok** (1,8 km), ktoré tečie sprvu smerom na severozápad, podteká štátnu cestu I/65 i železničnú trať Zvolen – Vrútky, potom sa oblúkom stáča na severoseverovýchod, tečie na pravom brehu Turca a do koryta Čierneho potoka sa vlieva na južnom okraji intravilánu obce Košťany nad Turcom v nadmorskej výške cca 409,5 m n. m. 

Hlavné koryto Čierneho potoka tečie po oddelení Koštianskeho potoka severoseverovýchodným smerom súbežne s cestou I/65 na ľavom brehu, následne sa esovito stáča, podteká cestu aj železnicu a na krátkom úseku tečie na sever. Sprava priberá krátky prítok zo severoseverozápadného úpätia Diela (491,4 m n. m.) a tečie severozápadným smerom južným okrajom intravilánu obce Košťany nad Turcom. Napokon priberá zľava Koštiansky potok a na okraji spomenutej obce ústi v nadmorskej výške približne 409 m n. m. do Turca.

Referencie
----------

1. ↑   *Názvy vodných tokov* [online]. Bratislava: Úrad geodézie, kartografie a katastra SR, [cit. 2022-10-25]. Dostupné online.
2. ↑  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2023-12-13]. Dostupné online.
3. ↑   *Mapový portál HIKING.SK* [online]. Denník N, [cit. 2022-10-25]. Dostupné online.

| * z
* d
* u
Vodné toky v povodí Turca (Váh) (od Teplice po ústie) |
| --- |
| *Turiec* → *Váh* → *Dunaj* |
| 
* **Beliansky potok**
* **Blatnický potok**
* Býkor
* **Bystrička**
* Čierny potok
* Diel
* Dielnice
* **Dolinka**
* Haditý potok
* Hliník
* Hôrka
* Chrapový potok
* Javorina
* Kalné
* Kalužná
* Kamenný potok
* Kláštorský potok
* Koštiansky potok
* Krásny potok
* Krivá
* Krížová
* Laskársky potok
* Lehôtka
* Ležiachovský potok
* Lopušná
* Malý potok
* Medokýš
* Mlynský potok
* Peterský potok
* Pivovarský potok
* Pod jelšiny
* Podhájsky potok
* Podstráne
* Poleriecky potok
* **Polerieka**
* Rakovo
* Sadový potok
* Silava
* **Sklabinský potok**
* Socovský potok
* **Trebostovský potok**
* Trnovský potok
* Úplaz
* **Valčiansky potok**
* Valentová
* Vedžer
* Veľký jarok
* Vendelínsky potok
* Veterný potok
* **Vríca**
* Zázrivá
* Zlámaný potok
* Znievsky potok
* Žabokrecký potok

 |

Súradnice: 49°01′35″S 18°53′56″V﻿ / ﻿49,026432°S 18,898791°V﻿ / 49.026432; 18.898791
**Tři vejce do skla** je film z roku 1937 v réžii Martina Friča, v ktorom vytvoril hlavnú trojrolu český herec Vlasta Burian.

Dej
---

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Detektív Vincenc Babočka (Vlasta Burian) je inšpektor civilnej strážnej bezpečnosti a jeho nadriadený (Theodor Pištěk) ho prehliada. Raz večer chytí Babočka bankového podvodníka Webera (tiež Vlasta Burian), ktorého prepadli inšpektori práve vo chvíli, keď si dohováral schôdzku so svojimi spoločníkmi. Od Webera sa Babočka dozvie, čo má za lubom a pretože mu je veľmi podobný, prezlečie sa za neho, aby jeho spoločníkov zatkol. 

Inšpektori si ho ale pomýlia, zatknú a Webera privedie niekto iný. Weber im ale utečie, to Babočku naštve a jeho nadriadený ho pošle na vyšetrenie. Lekár (Jaroslav Marvan) ho pošle do Karlových Varov. Hneď vo vlaku však príde na stopu, a spozná maharadžu Yohiru (Rudolf Kadlec), ktorý tiež ide do Varov. Vo Varoch v pátraní pokračuje, a keď si na terase hotelu Richmond objedná „Tři vejce do skla", netuší, že vysloví heslo Weberových komplicov. A pretože je práve prezlečený za Webera, tak si ho Weberovi komplici Jiřina (Míla Reymonová) a Frank (Bohuš Záhorský) zmýlia a dajú mu kľúče od jeho izby.

Keď tam príde, tak ho prezlečú do uniformy kniežaťa Nariškina (opäť Vlasta Burian), bez toho, aby vedeli, že to je Babočka, a chcú po ňom, aby zistil na večierku, kde má maharadža schované tri diamanty. Na večierku predvedie sa napokon dozvie, kde drahokamy sú. Neskoro v noci sa opitý vráti do izby, a v tej chvíli sa tam objaví i pravý Weber. Nastane zložitá zápletka, kedy sa obaja mlátia do hlavy. Babočkovi pomôžu Weberovi komplici Webera zneškodniť (bez toho, aby vedeli, kto je pravý). Ráno, keď komplici zistia, kto je pravý Weber, tak sa strhne zamotaný dej, pri ktorom chce Babočka maharadžovi strážiť diamanty, neskôr sa ukáže, že maharadža je falošný, rovnako ako aj jeho diamanty, on spoločne so svojím spoločníkom (Karel Dostál) potom ukradne pravé diamanty aj šek od van Houdena a tiež šperky klenotníkov.

Po niekoľkých výmenách Babočky a Webera sa Babočkovi tajne a za pomoci svojho psa podarí šperky a diamanty získať. Obe bandy potom utečú lietadlom, kde sa dozvedia, že o všetko prišli, šek získal van Houden (Antonín Novotný) zase späť, vďaka maharadžovej sekretárke Sandre Kotovej (Helena Bušová). Babočka všetkých lotrov zneškodní, vyskočí z lietadla, zavolá políciu, a tá po pristátí lietadla zločincov zatkne. Babočka je vyznamenaný, povýšený a potom ešte prehovorí do rozhlasu…

 Opis zápletky alebo rozuzlenia príbehu sa tu končí.

Zaujímavosti
------------

* Vo filme si okrem Vlastu Buriana v legendárnej trojroli zahral i jeho pes Rolf
* Film sa natáčal v ateliéroch a v Karlových Varoch

Externé odkazy
--------------

* *Tři vejce do skla* v Česko-Slovenskej filmovej databáze
* *Tři vejce do skla* v Internet Movie Database (po anglicky)
**Shogun** je v poradí štvrtý album americkej metalcore kapely Trivium. Vyšiel 30. septembra 2008, vo vydavateľstve Roadrunner Records. Vokálovo sa podobá na predchádzajúce albumy Ember to Inferno a Ascendancy, avšak obsahuje aj prvky jemnosti ako v The Crusade. Názov pochádza z Japonského slova Shogun, čo v jeho preklade znamená "generál"(takto ich volali vo feudálnom Japonsku). Na albume hrá aj sedemstrunová gitara v rukách Matta Heafyho aj Coreyho Beaulieua. Bas gitaristom je Paolo Gregoletto a bicie obsluhuje Travis Smith. Ako na predchádzajúcich albumoch aj tu sa nachádza song s rovnakým názvom ako album (Shogun). Tento posledný song z albumu skoro presahuje 12 minút, a počas celej skladby je cítiť dynamickosť celého albumu, striedanie rytmov je úplne napasované do celej skladby, a dá sa tvrdiť, že ide nielen o vynikajúcu pieseň, ale aj o doterajší skladateľský a aranžérsky vrchol tejto kapely.

Zoznam skladieb
---------------

1. „Kirisute Gomen" - 6:26
2. „Torn Between Scylla And Charybdis" - 6:48
3. „Down From The Sky" - 5:33
4. „Into The Mouth Of Hell We March" - 5:51
5. „Throes Of Perdition" - 5:53
6. „Insurrection" - 4:56
7. „The Calamity" - 4:57
8. „He Who Spawned The Furies" - 4:07
9. „Of Prometheus And The Crucifix" - 4:39
10. „Like Callisto To A Star In Heaven" - 5:24
11. „Shogun" - 11:53

|  |
| --- |
| **Trivium** |
| Členovia |
| Matt Heafy • Corey Beaulieu • Paolo Gregoletto • Nick Augusto |
| Bývalí členovia |
| Brad Lewter • Jarred Bonaparte • Brent Young • Travis Smith |
| Diskografia |
| **Štúdiové albumy**:
*Ember to Inferno* • *Ascendancy* • *The Crusade* • *Shogun* |
| **EP**: *Trivium* |